ADVANC ให้สิทธิประกัน “โควิด” ลูกค้าสมัครแพ็คเกจเสริม-เน็ตบ้าน คุ้มครองสูงสุด 1 แสนบ.
ADVANC ให้สิทธิประกัน "โควิด" ลูกค้าสมัครแพ็คเกจเสริม-เน็ตบ้าน คุ้มครองสูงสุด 1 แสนบ.
ADVANC ให้สิทธิประกัน "โควิด" ลูกค้าสมัครแพ็คเกจเสริม-เน็ตบ้าน คุ้มครองสูงสุด 1 แสนบ.
8 ม.ค. 2564

รายงานข่าวจาก บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC (เอไอเอส)  มอบความพิเศษแก่ลูกค้าเอไอเอสทั้งที่เปิดเบอร์ใหม่และลูกค้าปัจจุบัน ในแบบเติมเงิน, รายเดือน และลูกค้าเอไอเอส ไฟเบอร์ ทั้งที่สมัครติดตั้งใหม่และสมัครบริการเสริม AIS Fibre MESH WiFi ด้วยประกันภัยคุ้มครองโควิด-19 จากทิพยประกันภัย นาน 45 วัน (รวมระยะเวลารอคอย 14 วัน) คุ้มครองสูงสุด 100,000 บาท เพื่อให้ลูกค้าใช้ชีวิตออนไลน์รับมือสถานการณ์แพร่ระบาดได้อย่างอุ่นใจ ปลอดภัย และคลายกังวลได้อย่างเต็มที่
พร้อมรับสิทธิ์ง่ายๆ ดังนี้
–  ลูกค้าใหม่ระบบเติมเงิน รับฟรี! ประกันภัยคุ้มครองการติดเชื้อไวรัสโคโรนา (COVID-19) เพียงลงทะเบียนแสดงตัวตนเปิดใช้บริการ เดอะวันซิม, ซุปเปอร์ โซเซียลซิม, ซี้ดซิม, มิงกาลา เมียนมาซิม, ซัวสะเดยซิม, ซิมไทใหญ่, ซิมมาราธอน, ซิมนำโชค, ซิมเสริมชีวิต ในระหว่างวันที่ 29 ธันวาคม 2563 ถึงวันที่ 31 มีนาคม 2564  โดยกดรับสิทธิ์ผ่าน *777*951# โทรออก จากหมายเลขโทรศัพท์ดังกล่าว ภายใน 15 วัน นับจากวันที่เปิดใช้บริการเท่านั้น ซึ่งความคุ้มครองจะเริ่มนับจากวันที่ลูกค้าได้รับข้อความยืนยันการรับสิทธิจากบริษัทฯ จนถึงวันสิ้นสุดความคุ้มครอง 45 วัน (รวมระยะเวลารอคอย 14 วัน) ณ. เวลา 24.00 น. (นับตามเวลาประเทศไทย) รายละเอียดเพิ่มเติม www.ais.co.th/one-2-call/special/
– ลูกค้าปัจจุบันที่สมัครแพ็กเสริม เหมา เหมา อินเทอร์เน็ต ราคา 29 บาท ใช้งานเน็ต 1 GB นาน 24 ชั่วโมง ระหว่างวันที่ 24 ธันวาคม 2563  28 กุมภาพันธ์ 2564 ลูกค้าระบบเติมเงินและระบบรายเดือน รับสิทธิ์ง่ายๆ กด *777*930# โทรออก จากหมายเลขโทรศัพท์ดังกล่าว โดยความคุ้มครองจะเริ่มต้นในวันถัดไปจากวันที่ลูกค้าสมัครแพ็จเกจ จนถึงวันที่สิ้นสุดความคุ้มครอง 45 วัน (รวมระยะเวลารอคอย 14 วัน) ณ. เวลา 24.00 น. (นับตามเวลาประเทศไทย) รายละเอียดเพิ่มเติม www.ais.co.th/maomaointernet/covid19/
– ลูกค้าใหม่เน็ตบ้าน ที่สมัครและติดตั้งบริการ AIS Fibre หรือลูกค้าที่สมัครบริการเสริม AIS Fibre MESH WiFi ระหว่างวันที่ 11-31 มกราคม 2564 จะได้รับความคุ้มครองทันที หลังจากติดตั้งบริการสำเร็จ จนถึงวันที่สิ้นสุดความคุ้มครอง 45 วัน (รวมระยะเวลารอคอย 14 วัน) ณ. เวลา 24.00 น. (นับตามเวลาประเทศไทย) รายละเอียดเพิ่มเติม www.ais.co.th/fibre/covid19insurance2021
นอกจากนี้ ลูกค้าเอไอเอส ทั้งระบบรายเดือน เติมเงิน และลูกค้าเอไอเอส ไฟเบอร์ ยังสามารถ ใช้เอไอเอส พอยท์ 10 พอยท์ แลกฟรีประกัน “อุ่นใจพลัส” จากเมืองไทยประกันชีวิต คุ้มครองตลอด 24 ชั่วโมงทั่วโลก ระยะเวลาคุ้มครอง 30 วัน นับจากวันเริ่มต้นความคุ้มครอง ด้วยทุนประกันสูงสุด 100,000 บาท ครอบคลุมกรณีเสียชีวิต และทุพพลภาพเนื่องจากอุบัติเหตุ พร้อมทั้งความคุ้มครองการติดเชื้อ COVID-19 วงเงินคุ้มครอง 3,000 บาท โดยสามารถแลกรับสิทธิ์ฟรีได้ง่ายๆ บนแอปพลิเคชัน myAIS ตั้งแต่วันนี้จนถึง 31 มกราคม 2564 โดยหลังจากแลกรับสิทธิ์และลงทะเบียนแล้ว กรมธรรม์จะเริ่มต้นคุ้มครองหลังเวลาเที่ยงคืนเป็นต้นไป
 
 